**ΠΑΡΑΡΤΗΜΑ Β΄**

**ΑΝΤΙΚΕΙΜΕΝΟ - ΠΕΡΙΓΡΑΦΗ ΠΑΡΟΧΗΣ  
ΥΠΗΡΕΣΙΩΝ ΚΑΤΑΛΟΓΟΓΡΑΦΗΣΗΣ ΒΙΒΛΙΑΚΟΥ ΥΛΙΚΟΥ**

Το έργο περιλαμβάνει προμήθεια ηλεκτρονικών εγγραφών, κύρια πρωτότυπων, που θα εισαχθούν στο ηλεκτρονικό πρόγραμμα της βιβλιοθήκης και θα προκύψουν από την επεξεργασία τεκμηρίων που θα υποδειχθούν.

Το έργο θα περιλαμβάνει τις παρακάτω **φάσεις**:  
Α) Παραλαβή και ξεπακετάρισμα υλικού – Έλεγχος των τίτλων των βιβλίων για την ύπαρξη ή μη εγγραφών στον Κατάλογο της Βιβλιοθήκης. Διαχωρισμός των αντιτύπων που θα προστεθούν στη συλλογή ή πολλαπλών αντιτύπων που θα διατεθούν σε άλλες βιβλιοθήκες, σύμφωνα με την πολιτική δωρεών της Βιβλιοθήκης του Παντείου.

Β) Δημιουργία νέων βιβλιογραφικών εγγραφών και σχετικών αντιτύπων στον  
κατάλογο.

Γ) Επεξεργασία και προσθήκη αντιτύπων για όσα βιβλία ήδη υπάρχουν βιβλιογραφικές εγγραφές.

Συγκεκριμένα κατά την **πρώτη φάση** θα ολοκληρωθούν οι παρακάτω εργασίες:

1. Παραλαβή του υπό επεξεργασία υλικού.
2. Ξεπακετάρισμα υλικού από τις κούτες που αυτό είναι τοποθετημένο.
3. Αναζήτηση βιβλιογραφικής εγγραφής στον κατάλογο της βιβλιοθήκης.
4. Τοποθέτηση σε ειδικό χώρο των αντιτύπων που δεν υπάρχουν για αυτά  
   βιβλιογραφικές εγγραφές στον κατάλογο.
5. Τοποθέτηση σε κούτες των πολλαπλών αντιτύπων που δεν θα επεξεργαστούν.

Κατά τη **δεύτερη φάση** θα ολοκληρωθούν οι παρακάτω εργασίες:

1. Επικόλληση RFID στο αντίτυπο.
2. Φωτογράφηση βασικών σημαντικών σελίδων του αντιτύπου ώστε να καταστεί δυνατή η απομακρυσμένη καταλογογράφησή του.
3. Περιγραφική, θεματική και ταξινομική καταλογογράφηση του  
   υλικού. Η καταλογογράφηση θα γίνει με απομακρυσμένη πρόσβαση στο  
   πληροφοριακό σύστημα της βιβλιοθήκης. Για την περιγραφική καταλογογράφηση θα χρησιμοποιηθούν οι αγγλοαμερικανικοί κανόνες καταλογογράφησης AACR2 προσαρμοσμένοι στις τοπικές πολιτικές της βιβλιοθήκης και του συνεργατικού δικτύου που ανήκει. Η καταγραφή θα είναι 2ου επιπέδου και θα αφορά όλα τα βασικά περιγραφικά πεδία που ορίζει το MARC21. Για τη θεματική επεξεργασία του υλικού και τα ονόματα δημιουργών και συντελεστών του υλικού θα χρησιμοποιηθούν τα καθιερωμένα αρχεία που διαθέτει η βιβλιοθήκη και το συνεργατικό δίκτυο ΜΙΤΟΣ. Για την ταξινομική επεξεργασία του υλικού θα χρησιμοποιηθεί το ταξινομικό σύστημα Dewey (DDC) μέσω της διαδικτυακής εφαρμογής Web Dewey.
4. Εκτύπωση και επικόλληση ταξιθετικού συμβόλου και προστατευτικού αυτοκόλλητου στη ράχη του αντιτύπου.
5. Ταξιθέτηση των βιβλίων στα ράφια της Βιβλιοθήκης.

Κατά την **τρίτη φάση** θα ολοκληρωθούν οι παρακάτω εργασίες:

1. Επικόλληση RFID στο αντίτυπο.
2. Εντοπισμός της εγγραφής στον βιβλιογραφικό κατάλογο και καταλογογράφηση πρόσθετου αντιτύπου με όλες τις πληροφορίες που θέλει η Bιβλιοθήκη.
3. Εκτύπωση και επικόλληση ταξιθετικού συμβόλου και προστατευτικού αυτοκόλλητου στη ράχη του αντιτύπου.
4. Ταξιθέτηση των βιβλίων στα ράφια της Βιβλιοθήκης.

Καθ’ όλη τη διάρκεια του έργου η Βιβλιοθήκη θα μπορεί να ελέγχει τις  
εγγραφές που θα δημιουργούνται στο πληροφοριακό σύστημα της Βιβλιοθήκης και θα ζητάει από τον ανάδοχο αλλαγές ή διορθώσεις που οφείλονται σε παραλείψεις, λάθη ορθογραφικά και στο MARC21 αλλά και διπλοεγγραφές.

**Τεχνικές προδιαγραφές του έργου :**

-οι καταλογογράφοι που θα αναλάβουν το έργο θα πρέπει να γνωρίζουν τη λειτουργία του λογισμικού Sierra, ιδίως το υποσύστημα καταλογογράφησης ή άλλων παρόμοιων συστημάτων.

- η καταχώρηση των δεδομένων θα γίνει σύμφωνα με τους AACR2 rev./ RDA και με το πρότυπο Marc 21.

- η ταξινόμηση σύμφωνα με το δεκαδικό ταξινομικό σύστημα (DDC), την ελληνική ιστορία με βάση την έκδοση της ΕΕΒ και αντίστοιχα τη Λογοτεχνία με βάση την πολιτική που έχει αναπτύξει η Βιβλιοθήκη του Παντείου.

- επίσης για την καταλογογράφηση θα ακολουθηθούν αυστηρά οι πολιτικές και οι πρακτικές του κοινοπρακτικού σχήματος του ILSaS που ανήκει η βιβλιοθήκη καθώς και οι ιδιαιτερότητες του τοπικού καταλόγου.

- όσον αφορά τη θεματική απόδοση/ευρετηρίαση θα πρέπει να λαμβάνονται υπόψη τα υπάρχοντα ευρετήρια/καθιερωμένα αρχεία συγγραφέων, θεμάτων και τίτλων του καταλόγου.

- θα πρέπει να ενημερωθεί για την υπάρχουσα βάση της βιβλιοθήκης καθώς και για τα πρότυπα, τις πολιτικές και τις οδηγίες της περιγραφικής και της θεματικής καταλογογράφησης καθώς και της ταξινόμησης στα βιβλιοστάσια.

- θα αναλάβει την εκπαίδευση των καταλογογράφων του οι οποίοι θα ασχοληθούν σχετικά με το σχετικό έργο

- θα πρέπει να λαμβάνει υπόψη του τις υποδείξεις από τους καταλογογράφους της Βιβλιοθήκης και την ομάδα εργασίας που θα του υποδείξει η Διεύθυνση, κατά την διάρκεια των εργασιών για να εντοπίζονται τυχόν προβλήματα, λάθη ή παρανοήσεις και εάν προκύπτουν να γίνονται οι ανάλογες διορθώσεις.

- όλα τα αναλώσιμα για την εκτέλεση του έργου, όπως αυτοκόλλητες ετικέτες για εκτύπωση ταξιθετικού συμβόλου, ετικέτες RFID και αυτοκόλλητα προστατευτικά, θα τα προμηθεύσει η βιβλιοθήκη.

- Η Βιβλιοθήκη και ο υπεύθυνος συνάδελφος θα υποδείχνει το υλικό για καταλογογράφηση, τις νέες εγγραφές αλλά και την απόσυρση του υλικού. Όσα πρόκειται να αποσυρθούν θα τοποθετούνται σε κούτες ή σε μέρος που θα υποδειχτεί, ώστε να μην επεξεργαστούν ξανά.

**Παραδοτέο έργο και κόστος**

Με το παραπάνω έργο θα γίνει αναδρομική καταλογογράφηση **5.000 αντιτύπων** σε χρονικό διάστημα 6 μηνών. Το συνολικό κόστος δεν μπορεί να υπερβεί τα **17000** ευρώ, μη συμπεριλαμβανομένου ΦΠΑ.

**Χρονοδιάγραμμα του έργου**

Ο συνολικός χρόνος περάτωσης του έργου δεν θα πρέπει να ξεπερνάει τους έξι (6) μήνες. Ο ανάδοχος θα πρέπει να λάβει υπόψη του το ωράριο λειτουργίας της Βιβλιοθήκης και το πιθανό κλείσιμο του πανεπιστημίου για δύο βδομάδες περίπου τον μήνα Αύγουστο.

Οι παραπάνω εργασίες θα πραγματοποιούνται τμηματικά και η παραλαβή θα γίνεται ανά 1.000 εγγραφές σε κοινό excel που θα έχει πρόσβαση εκτός από το προσωπικό του αναδόχου και οι καταλογογράφοι από τη Βιβλιοθήκη.

**ΟΡΙΖΟΝΤΙΑ ΡΗΤΡΑ (Άρθρα 18 παρ 2 και 4 & 130 παρ. 1 του Ν.4412/2016** (ΦΕΚ 147/τ.Β/8-8-2016)**)**

Κατά την εκτέλεση της σύμβασης, οι οικονομικοί φορείς τηρούν τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α ́ του Ν.4412/2016 (ΦΕΚ 147/τ.Β/8-8-2016) .

Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Η αθέτηση της υποχρέωσης της ανωτέρω παραγράφου συνιστά σοβαρό επαγγελματικό παράπτωμα του οικονομικού φορέα κατά την έννοια της παρ. 4, εδ. θ του άρθρου 73 του Ν.4412/2016 (ΦΕΚ 147/τ.Β/8-8-2016) κατά τα ειδικότερα οριζόμενα στις κείμενες διατάξεις.

……………………………………………

(Τόπος και ημερομηνία)

**Ο Προσφέρων**

(Ονοματεπώνυμο υπογράφοντος και σφραγίδα

του νόμιμου εκπροσώπου)

**{Ως εκπρόσωπος του οικονομικού φορέα νοείται** ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς, ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.}